Eto am-pamaranana dia hita fa tsy mitovy ny fomba fisainan’ny mpianatra miaraka manovo fahalalana any am-pianarana. Lalantsaina roa izay samy milaza fa tsy afa-misaraka amin’ny fiarahamonina ny fandrantoam-pahalalana no nilafihana tamin’ny fanataterahana ny asa dia ny socio-constructivisme sy ny pedagojian’ny fahasamihafana zohin-kevitra antsipirihany mankany amin’ny ankapobeny no narahina, izany hoe niainga tamin’ny fandinihina ny zava-nisy teny anivon’ny sekoly. Firotsahana an-tsehatra nandritra ny fizarana asa no nahafahana nanao ny fandinihana ka nahitana ny tsy fitovian’ny fomba fisainan’ny mpianatra. Toe-javatra nosokajiana ho telo no nahafahana namaritra ny tsy fitovian’ny fomba fisainan’ny mpianatra dia ny fahasamihafana eo amin’ny fiasan’ny saina, eo amin’ny fiainana ara-piarahamonina ary eo amin’ny toe-karena. Famahavahana ireo toe-javatra telo ireo nanaraka ny fisesiny no natao tao amin’ny fizarana voalohany ka ny taonan’ny mpianatra no nanombohana ny fomba fiasan’ny saina. Voalaza fa arakaraka ny fitombon’ny taona ny fahalalana azon’ny saina raisina. Miankina amin’ny zava-misy manodidina ny mpianatra ihany koa anefa izy io. Ny toe-javatra iainany sy ny hitany no mandrafitra ny fitomboan’ny sainy ka miteraka ilay antsoin’i vygotsky hoe fihoaran’ny saina amin’ny tokony ho fitomboany ahitana taratra izany ny fiasan’ny sain’ny mpianatra taona voalohany nanaovana ny fanadihadiana satria tsy ny taona loatra no tena namaritra ny fahaizan’ny mpianatra. Mifandray amin’ny fiasan’ny saina ihany koa ny fomba fianarana. Misy sehatra maromaro azo andinihana azy toy ny fifantohana amin’ny manavaka ny mpianatra profil d’identité azo atao koa ny mamantatra ireo mandrisika azy hanatanteraka ny fianarana profil de motivation sy ny fomba ataony mba hahazoany ny fampianarana profil de compréhension tamin’ny valim- panontaniana natao tamin’izy ireo no nahitana fa tia mianatra irery ny ankamaroan’ny vehivavy ary mampiasa fihetsika amin’ny alalan’ny fanoratana ho fanampin’ny fijerena sy ny fihainoana profil de compréhension kinésthésique ny lehilahy kosa nisafidy ny fianarana anatina sokajy ary mifantoka kokoa amin’ny fihainoana na ny fijerena fotsiny ny fomba fianarany profil de compréhension visuel, auditif ny fahasamihafana ara-piarahamonina izay zana-pizarana faharoa tao amin’ny fizarana voalohany no nandinihana ny fiainam-pianakaviana sy ny fiaviana satria araka an’i freinet dia miovaova araka ny namolavolana azy sy ny fiarahamonina ny mpianatra. Ny fiainam- pianakaviana dia nahitana fa tsy mitovy ny toe-piainan’ny mpianatra any anivon’ny ankohonana. Misy ireo miara-mipetraka amin’ny ray sy reniny fa saingy tsy vitsy ireo tsy afaka nisitraka izany noho ny fahafatesana na fisarahan-toerana na fisaraham-panambadiana. Nanadihadiana ny toeram-ponenana sy ny sekoly niaviana kosa ny tao amin’ny fiaviana. Tamin’izany no nahitana fa misy amin’ireo mpianatra no mody akaikin’ny sekoly, antonony ary alavitra. Fantatra ihany koa fa misy amin’izy ireo no avy amin’ny sekolim-panjakana sy sekoly tsy miankina izay tena isa maro tokoa raha mitaha amin’iry voalohany. Ary farany novahavahana tao amin’ny fizarana voalohany ny fahasamihafana ara-toe-karena satria voalazan’i robert e. Fa misy akony eo amin’ny fampianarana ny fari-piainan’ny ray aman-dreny. Ny fari-piainan’ny ankohonana izay nosintonina avy amin’ny asan’ny ray aman- drenin’ny mpianatra sy ny isan’ny iray tampo velomina ao anatin’ny fianakaviana iray no nahafahana namaritra ny teo-karena. Rehefa izany dia hita fa maro amin’ireo mpianatra no miaina anatin’ny fianakaviana mitrongy vao homana. Ahitana ny fiantraikan’ireo fahasamihafana ireo ao amin’ny fizarana faharoa. Nojerena voalohany ny fahasamihafan’ny fiasan’ny saina. Vokany telo no aterak’io eo amin’ny fampianarana fianarana ka iray amin’izany ny tsy fitoviana eo amin’ny fahalalana azon’ny saina raisina. Ny fikarohana nataon’i vygotsky izay nilaza fa miankina amin’ny zava-misy iainana sy hitan’ny ankizy eo amin’ny fiarahamonina no voamarina teto satria tsy dia ny taonan’ny mpianatra loatra no nitondra ny fahaizany. Manaraka izany ny fiahiahiana lalandava ny amin’ny tena. Nambaran’i unicef fa mizara roa ny taonan’ny miala sakana ary tafiditra ao anatin’ireo ny taonan’ny mpianatra. Io no miteraka ny fahasamihafan’ny fahatokisan-tena eo amin’izy ireo satria ao ireo izay miezaka ny hahaleo tena sy mandresy lahatra ny manodidina azy raha toa ka misy amin’ireo sasany mahatsapa tena ho efa lehibe kosa no tsy ahitan-teny firy noho ny henatra amin’izany. Fiantraikan’io fahasamihafan’ny fiasan’ny saina io koa ny tsy fitovian’ny fahamatorana. Mifandray amin’ny taona izy io satria noho ny elanelana misy eo amin’ny taonan’ny mpianatra dia misy ireo mbola manao sain-jaza ka mila fitarihana be amin’ny fandrafetam-pahalalana. Misy kosa anefa ny mpianatra efa matotra kokoa ka afaka manakatra hevitra. Mitaky fotoana noho izany ny fampiraisam-bolo ireo mpianatra ireo mba hisorohana ny tsy fahombiazana. Ny akon’ireo tranga amin’ny fiainam-piarahamonina misy ny mpianatra eo amin’ny fampianarana no nojerena manaraka tamin’ny fizarana faharoa. Lafiny telo no hita tamin’izany